欽定古今圖書集成/博物彙編/藝術典/第320卷

以2024年12月26日从维基文库导出

← 博物彙編 藝術典 第三百十九卷

欽定古今圖書集成

博物彙編 第三百二十卷

博物彙編 藝術典 第三百二十一卷 →

姊妹计划: 数据项

欽定古今圖書集成博物彙編藝術典

第三百二十卷目錄

醫部彙考三百

瘟疫門二

方〈屠蘇酒　太乙流金散　雄黃散　粉身散　殺鬼燒藥方　虎頭殺鬼圓　辟溫殺鬼

圓　雄黃圓　赤散　又方　肝溫方　又方　心溫方　脾溫方　肺溫方　腎溫方　萎

蕤湯　治瘟方　又方　漏蘆湯　消毒丸　潔古雄黃丸　升麻葛根湯　柴胡升麻湯

十神湯　不換金正氣散　大青四物湯　老君神明散　務成子螢火丸　聖散子　大補

元煎　五福飲　補陰益氣煎　和胃飲　大和中飲　百順丸　一柴胡飲　二柴胡飲

三柴胡飲　四柴胡飲　五柴胡飲　正柴胡飲　麻桂飲　大溫中飲　柴陳煎　柴芩煎

歸葛飲　歸柴飲　太清飲　玉女煎　玉泉散　雪梨漿　六味回陽飲　理陰煎　溫

胃飲　五君子煎　胃關煎　柴葛煎〉

單方

導引

藝術典第三百二十卷

醫部彙考三百醫部彙考三百

瘟疫門二瘟疫門二

方方

屠蘇酒〈千金方下同〉屠蘇酒〈千金方下同〉

「辟疫氣。」 令人不染溫病。及傷寒歲旦之方。

大黃十五銖　白朮，　桂心各十八銖　桔梗， 蜀椒各五十銖　十二銖　烏頭六兩。

右七味，㕮咀，絳袋盛，以十二月晦日中，懸沉井中，令至泥。正月朔旦，平曉出藥，置酒中，煎數沸，於東向戶中飲之。屠蘇之飲，先從小起，多少自在，一人飲一家無疫，一家飲一里無疫。飲藥酒得三朝，還滓置井中，能仍歲飲，可世無病。當家內外有井，皆悉著藥，辟溫氣也。又一方有防風一兩，赤小豆。

太乙流金散太乙流金散

辟溫氣

雄黃三兩　雌黃　羚羊角燒，各二兩　礬石 鬼箭羽各一兩半

右五味，治下篩，三角絳袋盛一兩，帶心前，并掛門戶上。「若逢大疫之年，以月旦青布裹一刀圭，中庭燒之。溫病人亦燒熏之。」

雄黃散雄黃散

辟溫氣

雄黃五兩，　硃砂〈一作赤木〉　菖蒲、　鬼臼各二兩。

右四味，治下篩，以塗五心、額上、鼻人中及耳門。

粉身散粉身散

辟溫病常用

芎藭　白芷　藁本各等分。

右三味，治下篩，內米粉中，以粉身。

殺鬼燒藥方殺鬼燒藥方

辟溫氣

雄黃　丹砂　雌黃各一斤，　羚羊角〈羖羊角亦可〉 虎骨　鬼臼　鬼箭羽。　野丈人，　石長生。

蕪荑　猳、豬屎、　《馬懸蹄》，各三兩　青羊脂

菖蒲、　白朮各八兩，　《蜜蠟八斤》。

右十六味，末之，以蜜蠟和為丸如彈許大。朝暮及夜中，戶前微火燒之。

虎頭殺鬼圓虎頭殺鬼圓

辟溫

虎頭五兩，　硃砂、　雄黃、　雌黃各一兩半

鬼臼、　皂莢　蕪荑各一兩

右七味，末之，以蜜蠟和為丸如彈子大，絳袋盛，繫臂，男左女右。懸屋四角，晦望、夜半、中庭燒一圓。

辟溫殺鬼圓辟溫殺鬼圓

熏百鬼惡氣

羖羊角　虎骨各七兩　雄黃，　雌黃，　龍骨， 龜甲　鯪鯉甲　蝟皮各二兩　樗雞十五枚 芎藭，　珍珠各五兩，　東門上雞頭　空青各一兩

右十三味，末之，烊蠟二十兩，并手圓如梧子。正旦門戶前燒一圓，男左女右。辟百惡，獨宿弔喪問病，各吞一圓小豆大。天陰大霧，日燒一圓於戶牖前佳。

雄黃圓雄黃圓

漢建炎二年，太歲在酉，疫氣流行，死者極眾。即有書生丁季迴，從蜀青城山來，東過南陽，從西市門入，見患疫癘者頗多，遂於囊中出藥，人各惠之一圓，靈藥霑脣，疾無不瘥。市中疫鬼數百餘，見書生施藥，悉皆驚怖而走。乃有鬼王見書生，謂有道法，兼自施藥，感眾鬼等奔走若是。遂詣書生，欲求受其道法。書生曰：「吾無道法，乃囊中之藥，呈於鬼王，鬼王睹藥，驚惶叩頭乞命而走。此方藥帶之入山，能辟虎狼蛇蟲，入水能除水怪蛟蜃。」

雄黃，　雌黃，　曾青，　鬼督郵，　珍珠，　虎頭骨丹砂，　桔梗，　白朮，　芎藭，　白芷，　鬼箭羽 蕪荑，　女青，　鬼臼，　藜蘆　菖蒲　皂莢各一兩

右十八味，末之，「蜜丸如彈子大，絹袋盛，男左女右帶之。卒中惡病及時疫，吞如梧子一丸，燒一丸彈子戶內。」

赤散赤散

《辟溫疫氣》，《傷寒熱病》。

藜蘆，　𧃐䕽各一兩，　丹皮，　皂莢各一兩六銖， 附子，　桂　珍珠各六兩，　細莘　乾薑各十八銖

右九味，末之，內珍珠，合治之。分一方寸匕，「置絳囊中帶之，男左女右，著臂自隨。覺有病之時，便以粟米大內著鼻中。又酒服一錢匕，覆取汗，日三服，當取一過汗耳。」

又方又方

斷瘟疫轉相染著，乃至滅門，延及外人，無收視者。

赤小豆、　《鬼箭》羽，　鬼臼　雄黃各二兩

右四味，末之，蜜和服如小豆一丸。可與病人同牀。

肝溫方肝溫方

治肝肺臟溫病。陰陽毒。頸背雙筋牽。先寒後熱。腰強急縮。目中生花。

桂心一兩，　白朮，　芒硝，　《大青》，　梔子各三兩， 柴胡五兩，　石膏，　生薑各八兩，　生地黃。

香豉各一升。

右十味，㕮咀，水九升，煮取三升，分三服。

又方又方

治「肝腑臟溫病。」 陰陽毒。先寒後熱。頸筋攣牽。面目赤黃。身中直強。

元參　細莘各二兩　石膏八兩　梔子　黃芩 升麻　芒硝各三兩　竹葉切，五升　車前草二升

右九味，㕮咀，以水一斗半，煮竹葉、車前，取七升，去滓，下諸藥，煎至三升，內芒硝，分三服。

心溫方心溫方

治心腑臟溫病。陰陽毒。戰掉不安。驚動

大青，　黃芩，　梔子，　知母，　芒硝各三兩。

麻黃四兩　元參六兩　生地黃切，一升　石膏 生葛根各八兩

右十味，㕮咀，以水九升，煮取三升，去滓，下芒硝，分三服。

脾溫方脾溫方

治脾腑臟溫病。陰陽毒。頭重頸直，皮肉痹，結核隱起。

大青，　羚羊角，　升麻，　射干，　芒硝各三兩， 梔子四兩，　寒水石五兩，　元參八兩

右八味，㕮咀，以水七升，煮取三升，分三服。

肺溫方肺溫方

治肺腑臟溫病。陰陽毒。欬嗽連續聲不絕。嘔逆

杏仁、　前胡各四兩，　麻黃、　梔子、　紫菀。

大青，　元參、　葛根各三兩，　桂、　甘草各二兩， 石膏。

右十一味，㕮咀，以水九升，煮取三升，分作三服。

腎溫方腎溫方

治「腎腑臟溫病。身面如刺。腰中欲折。」 熱毒內傷。

蔥白　豉各一升，　茵陳　梔子　芒硝各二兩 苦參　生葛各四兩　生地黃　石膏各八兩

右九味，㕮，以咀，水九升，煮取二升半，下芒硝，分三服。

萎蕤湯萎蕤湯

治「風溫之病，脈陰陽俱浮，汗出體重，其息必喘，其形狀不仁，嘿嘿但欲眠。」 下之者，則小便難；發其汗者，必讝語；加燒針者，則耳聾難言，但吐下之，則遺失便利。如此疾者，宜服之。

萎蕤，　白薇，　麻黃，　獨活，　杏仁，　芎藭。

甘草、　青木香、　石膏各三兩

右九味，㕮咀，以水八升，煮取三升，去滓。分三服，取汗。「若一寒一熱，加𥐚硝一分及大黃三兩下之。如無木香，可用麝香一分。」

治瘟方〈丹溪下同〉治瘟方〈丹溪下同〉

大黃、　黃連、　黃芩、　人參、　桔梗、　防風。

蒼朮、　滑石、　香附、　人中黃。

右為末，神麴糊丸，每服六七十丸，分氣血與痰作湯使。氣虛者四君子湯，血虛者四物湯，痰多者二陳湯送下，熱甚者童便下。

又方又方

半夏　川芎　茯苓，　陳皮，　山樝　白朮 蒼朮。〈君〉　甘草。

如頭痛加酒芩

口渴加乾葛

身痛加羌活、薄桂、防風、芍藥。

漏蘆湯漏蘆湯

治「臟腑積熱，發為腫毒，時疫疙瘩，頭面洪腫，咽嗌填塞，水藥不下，一切危惡疫癘。」

漏蘆、　升麻、　大黃、　黃芩、　藍葉、　元參各等分

右㕮咀，每服二錢，水煎服。腫熱甚，加芒硝二錢。

消毒丸消毒丸

治時毒疙瘩惡證

大黃　牡蠣　殭蠶炒，各等分

右為末，煉蜜丸如彈子大，新水化一丸，內加桔梗、大力子尤妙。

潔古雄黃丸潔古雄黃丸

《辟時疾》「可與病人同牀，傳著衣服，亦不相染。」

雄黃研，一兩　赤小豆炒　丹參　鬼箭羽各二兩

右為細末，蜜丸，每服五丸，空心溫水下。

升麻葛根湯〈良方下同〉升麻葛根湯〈良方下同〉

治大人小兒時氣瘟疫，頭痛發熱。

升麻、　芍藥、　甘草各二錢半，　乾葛三錢。

右作一服，水二鍾，生薑三片，煎至一鍾，不拘時服。

柴胡升麻湯柴胡升麻湯

治「時行瘟疫，壯熱惡風，頭痛體疼，鼻塞咽乾，欬嗽涕唾稠粘。」

柴胡、　乾葛、　荊芥、　赤芍藥、　石膏各一錢半， 前胡、　升麻、　桑皮、　黃芩各一錢。

右作一服，水二鍾，生薑三片，豆豉二十粒，煎至一鍾，不拘時服。

十神湯十神湯

治「傷寒時令不正，瘟疫妄行，感冒發熱，或欲出疹，不問陰陽，兩感風寒，並皆治之。」

川芎　麻黃　赤芍藥　葛根　紫蘇　升麻 白芷　陳皮　甘草炙　香附各一錢半。

右作一服，水二鍾，生薑五片，煎至一鍾，不拘時服。發熱頭疼加連鬚蔥白二根，中滿氣實加枳殼煎。

不換金正氣散不換金正氣散

治「四時傷寒，瘟疫時氣，及山嵐瘴氣，寒熱往來，霍亂吐瀉，下痢赤白，並宜服之。」

蒼朮　橘皮　半夏麴　厚朴製　藿香各二錢 甘草炙，一錢

右作一服，水二鍾，生薑五片，紅棗二箇，煎至一鍾，食前服。

大青四物湯〈活人書下同〉大青四物湯〈活人書下同〉

治熱病發斑。赤色煩痛。

大青一兩，　阿膠、　甘草各二錢半，　豉二合

右分三服，每用水一盞半，煎一盞，入膠烊化服。

老君神明散老君神明散

治天行溫疫

附子炮去皮　白朮各二兩　烏頭炮去皮，四兩 桔梗　細莘各一兩

右五味，搗粗篩，縫絹囊盛，帶之。居閭里皆無病。若有疫癘者，溫酒服方寸匕，覆取汗，得吐即差。「若經三四日，抄三寸匕，以水二椀，煮令大沸，分三服。」

務成子螢火丸務成子螢火丸

主辟瘟疫惡氣，百鬼虎狼蛇虺蜂蠆諸毒，五兵白刃，盜賊凶害皆辟之。

螢火　鬼箭，削取皮羽　蒺藜各一兩　雄黃 雌黃　礬石燒汁盡，各二兩　羖羊角　鍛竈灰， 鐵錘柄入鐵處燒焦，各一兩半

右九味，搗篩為散，以雞子黃并丹雄雞冠一具和之，如杏仁大，作三角絹囊盛五丸，帶左臂，仍更掛戶上。

聖散子聖散子

蘇內翰云：「昔嘗覽《千金》三建散方，於病無所不治，而孫思邈特為著論，以謂此方用藥節度，不近人情，至於救急，其驗特異。乃知神物效靈，不拘常制，至理開感，智不能知。」 今予所謂聖散子者，殆此類也。自古論病，惟傷寒為至危急，表裡虛實，日數證候，應汗下之類，差之毫釐，輙至不救。若時毒流行，用聖散子者，一「切不問陰陽之感，連服取差，不可與傷寒比也。若疾疫之行，平旦輙煮一釜，不問老幼良賤，各一大盞，即時不入其間。平居無病，能空腹一服，則飲食快美，百病不生，濟世衛家之寶也。」 其方不知其所從出，而故人巢君世寶之，以治瘟疫，百不失一。余既得之，謫居黃州，連年大疫，所全活者不可勝數。巢君初甚惜此方。指江水為盟。約不傳人。余切隘之。以傳蘄水道人龐安常。龐以醫聞於世。又善著書。故以授之。且使巢君之名與此方聞不朽。

草豆蔻十枚，去皮，麪裹炮　木豬苓去皮　茯苓 附子炮去皮臍　獨活去蘆頭　石菖蒲　芍藥 厚朴去皮，薑汁炙　麻黃去根節　藁本去沙土 枳殼去穰，麩炒　柴胡去蘆頭　澤瀉　藿香葉 高良薑　華陰細莘　防風去蘆頭　白朮炒 半夏薑製，各半兩　甘草炙，一兩

右剉如麻豆大。每服五錢，水一盞半，煮取八分，去滓熱服，餘滓兩服，合為一服。重煎，空心服之。

大補元煎大補元煎

治「氣血大壞，精神失守，危劇等證。」

人參一、二錢至一、二兩　山藥炒　杜仲各二錢 熟地二、三錢至二、三兩　山萸一錢〈畏酸吞酸者去之〉 炙甘草一、二錢。　枸杞、　當歸各二、三錢。〈泄瀉者去之〉

水二鍾，煎七分，食遠溫服。

五福飲五福飲

治五臟虧損者

人參　熟地俱隨宜。　當歸二三錢。　炙草一錢。 白朮炒一錢半。

水二鍾，煎七分，食遠溫服。

補陰益氣煎補陰益氣煎

治「陰虛外感不解，便結不通」 等證。

人參一、二、三錢　山藥酒炒　當歸各二、三錢 熟地三、五錢或一、二兩　陳皮　炙甘草各一錢 升麻三、五分〈火浮於上者不用〉　柴胡一、二錢〈無外邪者不用〉

水二鍾。加薑三五七片，煎八分，食遠溫服。

和胃飲和胃飲

治「痰飲水氣，胃脘不清，嘔惡脹滿，腹痛等證。」

陳皮　厚朴各錢半　乾薑炮一二錢　炙草一錢

水一鍾半，煎七分，溫服。

大和中飲大和中飲

治飲食留滯。積聚等證。

陳皮一、二錢，　枳實一錢，　砂仁五分，　山樝、 麥芽各二錢，　厚朴、　澤瀉各一錢半

水一鍾半，煎七、八分，食遠溫服。

百順丸百順丸

治一切陽邪積滯，傷寒實熱祕結等證。

川大黃錦紋者，一斤，　牙皂角炒微黃，一兩六錢

右為末，用湯浸蒸餅搗丸菉豆大，每用五分，或一錢，或二三錢，酌宜用引送下，或用蜜為丸亦可。

一柴胡飲一柴胡飲

治「感四時不正之氣。寒熱如瘧。」

柴胡二、三錢，　芍藥二錢，　甘草八分，　黃芩 生地、　陳皮各一錢五分。

水一鍾半，煎七、八分，溫服。

二柴胡飲二柴胡飲

治四時外感，本無內熱，不無妄用涼藥者。

柴胡一錢半或二、三錢　陳皮、　厚朴各一錢半 牛夏二錢　細莘一二錢　甘草八分

加生薑三五片，水一鍾半，煎七八分，溫服。

三柴胡飲三柴胡飲

治四時外感，陰分不足者。

柴胡二、三錢。　芍藥一錢五分，　生薑三、五片。 炙甘草、　陳皮各一錢，　當歸二錢。〈泄瀉者易以熟地〉

水一鍾半，煎七、八分，溫服。

四柴胡飲四柴胡飲

治「元氣不足，外感風寒，六脈緊數微細，正不勝邪。」

柴胡一二三錢。　人參二三錢。或五七錢。酌用 炙甘草一錢。　生薑三五片。　當歸二三錢。〈瀉者勿用〉

水二鍾，煎七八分，溫服。

五柴胡飲五柴胡飲

治「中氣不足，外邪不散，兼培血氣以逐寒邪。」

柴胡一、二、三錢　熟地三五錢　芍藥炒，一錢半 當歸　白朮各二三錢　炙甘草一錢　陳皮酌用

水一鍾半，煎七分，食遠熱服。

正柴胡飲正柴胡飲

治「外感初起，血氣和平者。」

柴胡一、二、三錢　芍藥二錢　陳皮一錢五分 防風、　甘草各一錢，　生薑三、五片。

水一鍾半，煎七八分，熱服。

麻桂飲麻桂飲

治「瘟疫陰寒氣勝。夏月不必厚蓋，津津透徹為度。」

官桂一、二錢。　當歸三、四錢。　「陳皮隨宜。或不用 麻黃二、三錢。」　炙甘草一錢

水一鍾半，加薑五七片或十片，煎八分，去浮沫，不拘時服。

大溫中飲大溫中飲

治「四時寒疫，元陽大虛，正不勝邪之證。」

熟地三五、七錢　白朮、　當歸各三、五錢。〈泄瀉者山藥代〉 人參二、三錢，甚者一兩，或不用　炙甘草一錢 柴胡二三四錢　麻黃一二三錢　肉桂一、二錢 乾薑炒熟，一二錢，或用煨生薑三五七片亦可

水二鍾，煎七分，去浮沫，溫服，或略蓋取微汗。

柴陳煎柴陳煎

治「外感欬嗽多痰」 等證。

柴胡二三錢，　陳皮一錢半，　生薑三五七片， 半夏　茯苓各二錢，　甘草一錢。

水一鍾半，煎七分，食遠溫服。

柴芩煎柴芩煎

治表邪未解，外內俱熱，脈滑數者。

柴胡二、三錢。　枳殼一錢五分，　黃芩、　梔子、

澤瀉、　木通各二錢。

水二鍾，煎七分，溫服。

歸葛飲歸葛飲

治陽明溫暑時證，熱渴津竭，陰虛不能作汗。

當歸三、五錢，　乾葛二、三錢。

水二鍾。煎一鍾。以冷水浸涼。徐徐服之。得汗即解。

歸柴飲歸柴飲

治「外感營虛，不能作汗，神方。」

當歸一兩，　柴胡五錢，　炙甘草八分。

水一鍾半煎服

太清飲太清飲

治胃火煩熱，發斑嘔吐。

知母　石斛、　木通各一錢半，　生石膏五、七錢

水一鍾半，煎七分，溫服或冷服。或加「麥門冬。」

玉女煎玉女煎

治「水虧火盛，脈浮洪滑大。」

生石膏三、五錢　熟地三五錢或一兩　知母、 牛膝各錢半　麥冬二錢

水一鍾半，煎七分，溫服或冷服。

玉泉散玉泉散

一名「甘露散。」 治陽明內熱，溫疫斑黃。

生石膏六兩，　《粉甘草》一兩。

右為極細末，每服一二三錢，新汲水或熱湯或人參湯調下。加「硃砂」 三錢亦妙。

雪梨漿雪梨漿

解煩熱，退陰火，生津止渴。

清香甘美。《大梨削去皮》。

別用大椀盛清冷甘泉，將梨薄切，浸於水中，少頃水必甘美，但頻飲其水，勿食其柤，退陰火極速也。

六味回陽飲六味回陽飲

治陰陽將脫等證

人參一、二兩或數錢　炙甘草一錢，　製附子 炮乾薑各二三錢　歸身三錢〈泄瀉或血動者代以冬朮多多益善〉 熟地五錢或一兩。

水二鍾，武火煎七八分，溫服。

理陰煎理陰煎

治「真陰不足，忽感寒邪，服此不攻自散。」

熟地三、五、七錢或一、二兩　炙甘草一、二錢

當歸二、三錢或五、七錢　乾薑炒黃色，一、二、三錢 或加肉桂一、二錢。

水二鍾，煎七八分，熱服。

溫胃飲溫胃飲

治寒疫嘔吐泄瀉

人參一、二、三錢或一兩　白朮炒，一、二錢或一兩 當歸一、二錢〈泄瀉者勿用〉　扁豆炒，二錢　炙甘草、 陳皮各一錢，或不用　乾薑，炒焦一二三錢

水二鍾，煎七分，食遠溫服。

五君子煎五君子煎

治脾胃虛寒兼濕者

人參二、三錢　白朮　茯苓各二錢　甘草一錢 乾薑炒黃，一二錢

水一鍾半煎服

胃關煎胃關煎

治脾腎虛寒等證

熟地三五錢或一兩　炙甘草一二錢　山藥炒 白扁豆炒，各二錢　吳茱萸製，五七分　焦乾薑 白朮炒，各一二三錢

水二鍾，煎七分，食遠溫服。

柴葛煎柴葛煎

治瘟疫表裡俱熱

柴胡　乾葛　黃芩、　連𧄍　芍藥、　甘草。

水一鍾半煎服

單方單方

天氣不和，疫病流行，《預備一物》柏枝散，取南向社中 柏，東南枝，曝令乾，搗末，酒服方寸匕，神良。〈千金方下同〉 又方正月旦取東行桑根如指長七寸，以丹塗之，懸 門戶上，又令人帶之。

斷溫病不相染著方：汲水瓶一，長七寸，盜著病人臥 蓆下，良。

又方以繩度所住戶中壁，屈繩即斷之。

治溫病不相染方：以桃樹蠧屎末之，水服方寸匕。 又方：朮、豉等分，酒漬服之妙。

又方「正旦吞麻子、赤小豆各二十七粒，又以二七粒 投井中。」

又方「新布袋盛赤豆一升，內井中，三日出，舉家服二 十七枚。」

又方：松葉末之，酒服方寸匕，日三服。

又方：常以七月七日，合家吞赤小豆，向日吞二七枚。 又方：常以七月七日，男吞大豆七枚，女吞小豆二七 枚又方神仙教人，立春後有庚子日，溫蕪菁葅汁，合家 大小並服，不限多少。

治溫令不相染。新布袋盛大豆一升。內井中一宿出。 服七枚。

溫疫用白藥子二枚為末，水服之。

又方白蜜和上色硃砂粉一兩，以太歲日平旦，大小 勿食，向東方立，吞服三七丸，如麻子大，勿令齒近之， 并吞赤小豆七枚，投井泉中，終身勿忘此法。

又方：凡時行疫厲，常以月望日細剉，東引桃枝煮湯 浴之。

瘴厲氣方：蒜五子并皮碎之，豉心一升，二味以三歲 男兒尿二升，煮五六沸，去滓，服之良。

又方「青竹茹二升，以水四升，煮取三升，分作三服， 治患霧氣者，心內煩悶少氣頭痛項急，起則眼眩欲 倒，身微熱戰掉不安，時復憎寒，心中欲吐，吐時無物 方」用新豬屎二升半，內好酒一升，攪令散，以生布絞 取汁，更以綿濾，頓服之，取盡即地鋪煖臥覆蓋鋪前 著火，當汗出，若得汗當細細去上衣，勿使心寒，寒即 不差。看汗自乾乃起。慎風冷。

辟禳。時疫，半天河水飲之。〈醫林集要〉

時氣欲死：大錢百文，水一斗，煮八升，入麝香末三分， 稍飲至盡，或吐或下，愈。〈肘后方下同〉

時氣溫病，頭痛壯熱，脈大，始得一日者，比輪錢一百 五十七文，水一斗，煮取七升，服汁，須臾，復以水五升， 更煮一升，以水二升投中合，得三升，出錢飲汁，當吐 毒出也。

溫病熱甚，飲水，成暴冷啘者，茅根切、枇杷葉拭去毛、 炙香各半斤，水四升，煎二升，去滓，稍稍飲之。〈龐安常傷寒卒 病論下同〉

溫病伏熱在胃，令人胸滿則氣逆，逆則噦，或大下，胃 中虛冷，亦致噦也。茅根切、葛根切各半斤，水三升，煎 一升半，每溫飲一噦止即停。 傷寒時氣溫疫。頭痛壯熱脈盛。以乾艾葉三升。水一 斗。煮一升。頓服取汗。〈肘后方〉

疫病不染，五月五日午時，多采蒼耳嫩葉，陰乾收之， 臨時為末，冷水服二錢，或水煎，舉家皆服，能辟邪惡。 〈千金方〉

天行熱狂：芭蕉根搗汁飲之。〈日華〉

時氣餘熱不退，煩躁發渴，四肢無力，不能飲食，用牛 蒡根搗汁，服一小盞效。〈聖惠方〉

天行時疾：生牛蒡根，搗汁五合，空腹分為二服，服訖 取桑葉一把炙黃，以水一升，煮取五合，頓服取汗。無 葉用枝。〈千金方〉

天行熱病，初起一二日者，麻黃一大兩，去節，以水四 升，煮去沫，取二升，去滓，著米一匙及豉，為稀粥，先以 湯浴後，乃食粥，厚覆取汗，即愈。〈必用方〉

溫毒發斑嘔逆，名「黑膏。」生地黃二兩六錢二字半，好 豆豉一兩六錢二字半，以豬膏十兩合之，露一夜，煎 減三分之一，絞去滓，入雄黃、麝香如豆大，攪勻，分作 三服，毒從皮中出則愈。忌蕪荑。〈千金方〉

辟禳瘟疫：正月上寅日，搗女青末三角，絳囊盛繫帳 中，大吉。〈肘后方下同〉

時疫流毒攻手足，腫痛欲斷，用虎杖根剉，煮汁漬之 良。

天行毒病七八日，熱積胞中，煩亂欲死，凝雪湯：用芫 花一斤，水三升，煮取一升半，漬故布薄胸上，不過再 三，薄熱則除，當溫四肢，護厥逆也。〈千金方〉

時疾發黃，狂悶煩熱，不識人者：「大䒷蔞實黃者一枚， 以新汲水九合，浸淘取汁，入蜜半合，𥐚硝八分，盡分 再服便瘥。」〈圖經〉

時氣頭痛壯熱，生葛根洗淨，搗汁一大盞，豉一合，煎 六分，去滓分服，汗出即瘥，未汗再服。若心熱加梔子 仁十枚。〈聖惠方〉

釣樟置門上，辟天行時氣。〈蕭炳〉

天行餘毒，手足腫痛欲斷，作坑深三尺，燒煎灌酒，著 屐居坑上，以衣壅之，勿令泄氣。〈類要〉

時疾頭痛發熱者：以連根蔥白二十根，和米煮粥，入 酢少許，熱食取汗即解。〈濟生祕覽〉

《時氣》溫病，初得頭痛壯熱，脈大，即以小蒜一升，杵汁 三合，頓服，不過再作，便愈。〈肘后方〉

禳，解疫氣六月六日采馬齒莧曬乾，元旦煮熟，同鹽 酢食之，可解疫癘氣。〈經驗方〉

溫病食勞：杏仁五兩，酢二升，煎取一升服之，取汗瘥。 〈類要〉

預辟瘴癘：「桃仁一斤，吳茱萸、青鹽各四兩，同炒熟，以 新瓶密封一七，取出，揀去茱鹽，將桃仁去皮尖，每嚼 一二十枚，山居尤宜之。」〈選奇方〉

傷寒溫疫，已發未發：用梨木皮、大甘草各一兩，黃秫 穀一合，為末，鍋底煤一錢。每服三錢，白湯下，日二服， 取愈。〈簡易方〉

溫病發噦，因飲水多者：枇杷葉去毛炙香、茅根各半斤，水四升，煎二升，稍稍飲之。〈龐安常方〉

時氣煩渴：生藕汁一盞，生蜜一合，和勻細服。〈聖惠方〉 天行溫疫：松葉細切，酒服方寸匕，日三服，能辟五年 瘟。〈傷寒類要〉

辟禳瘟疫，每臘月二十四日五更，取第一汲井水浸 乳香，至元旦五更，溫熱從小至大，每人以乳一塊，飲 水三呷，則一年無時災。孔平仲云：「此乃《宣聖》之方，孔 氏七十餘代用之也。」

時氣溫病，頭痛壯熱，初得一日：用生梓木削去黑皮， 取裡白者，切一升，水二升五合煎汁，每服八合，取瘥。 〈肘后方下同〉

時行發黃：「竹葉五升切，小麥七升，石膏三兩，水一斗 半，煮取七升，細服，盡劑愈。」

風熱邪病：蝦蟇燒灰，硃砂等分為末。每服一錢，酒服， 日三，甚有神驗。〈外臺祕要〉

熱病下痢欲死者：「龍骨半斤研，水一升，煮取五升，候 極冷稍飲，得汗取愈效。」〈肘後方〉

熱病目暗，因差後食五辛而致，用鯽魚作臛食之。〈集驗 方〉

預辟溫疫「鮑魚頭燒灰方寸匕，合小豆末七枚，米飲 服之，令瘟疫氣不相染也。」〈肘後方下同〉

辟禳瘟疫。冬至日取赤雄雞作腊。至立春日煮食至 盡。勿分他人。

時行發黃：用「金色腳黃雌雞，治如食法，煮熟食之，并 飲汁令盡，不過再作。亦可少下鹽豉。」

天行不解，已汗者，用新生雞子五枚，傾盞中，入水一 雞子攪渾，以水一升煮沸投入，納少醫啜之，令汗出 愈。〈許仁則方〉

天行嘔逆，食入即吐：雞子一枚，水煮三五沸，冷水浸 少頃，吞之。〈外臺〉

時行發黃：酢酒浸雞子一宿，吞其白數枚。〈肘后方下同〉 傷寒時氣：豬膏如彈丸，溫水化服，日三次。

天行勞復合頭垢，棗核大服一枚良。〈類要〉

熱病發狂，奔走似癲，如見鬼神，久不得汗，及不知人 事者：以人中黃入大罐內，以泥固濟，煅半日，去火毒， 研末，新汲水服三錢，未退再服。〈斗門方〉

《大頭天行》羌活酒黃芩酒蒸大黃水煎服。〈東垣〉 又方歌曰：「人間治疫有仙方。一兩殭蠶二大黃。薑汁 為丸如彈子。井華調蜜便清涼。」〈丹溪〉

瘟疫熱病，上焦邪實，或痰食氣逆不通。用蘿蔔子搗 碎，溫湯和攪，取淡湯徐徐飲之，少頃當吐。有吐不盡 者，必從下行。或為末，溫水調服一匙亦妙。〈景岳全書下同〉 又方「用鹽少許，於鍋中炒紅色，入水煮至將滾未滾 之際，攪勻，試其滋味稍淡，每飲半椀，漸次增飲自吐， 以病去為度。」

又方「諸藥皆可取吐，但隨證作湯劑探吐之。」

天行瘟疫：取初病人衣於甑上蒸過，則一家不染。〈時珍〉 又方桃蠧蟲糞為末，水服方寸匕，令不相染。〈子母祕錄〉 又方「五月一日取土或磚石入瓦器中，埋著門外階 下，合家不患時氣。」〈藏器下同〉

又方「正旦取古塚磚，呪懸大門上，一年無疫疾。」

導引導引

《素問·刺法論》入疫室辟傳染法帝曰：「余聞五疫之至， 皆相染易，無問大小，病狀相似，不施救療，如何可得 不相移易者？」岐伯曰：「不相染者，正氣存內，邪不可干， 避其毒氣，天牝從來，復得其往，氣出於腦，即不干邪 氣出於腦，即先想心如日，欲將入於疫室，先想青氣 自肝而出，左行於東，化作林木；次想白氣自肺而出， 右行於西，化作戈甲；次想赤氣自心而出，南行於上， 化作焰明；次想黑氣自腎而出，北行於下，化作水；次 想黃氣自脾而出，存於中央，化作土。五氣護身之畢， 以想頭上如北斗之煌煌，然後可入於疫室。

本作品在全世界都属于公有领域，因为作者逝世已经超过100年，并且于1929年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- 維基小霸王

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第320卷

关于